CELEX: 32014D0481
Language: et
Date: 2014-07-14 00:00:00
Title: 2014/481/EL: Nõukogu otsus, 14. juuli 2014 , Euroopa Liidu nimel võetava seisukoha kohta seoses osalemisega CARIFORUMi-ELi nõuandekomitees, mis on sätestatud ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelises majanduspartnerluslepingus

22.7.2014   
            
            
               ET
            
            
               Euroopa Liidu Teataja
            
            
               L 216/1
            
         NÕUKOGU OTSUS,
   14. juuli 2014,
   Euroopa Liidu nimel võetava seisukoha kohta seoses osalemisega CARIFORUMi-ELi nõuandekomitees, mis on sätestatud ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelises majanduspartnerluslepingus
   
      (2014/481/EL)
   
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 207 koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Majanduspartnerlusleping ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahel (1) (edaspidi „leping”) allkirjastati 15. oktoobril 2008 ning seda kohaldatakse ajutiselt alates 29. detsembrist 2008.
            
         
               (2)
            
            
               Lepingu artikli 232 lõikes 2 on sätestatud, et CARIFORUMi-ELi nõuandekomitees osalemise üle otsustab ühisnõukogu, et tagada kõikide huvitatud poolte laialdane esindatus.
            
         
               (3)
            
            
               Väga oluline on moodustada lepingus sätestatud institutsioonid, eelkõige CARIFORUMi-ELi nõuandekomitee, mida ei ole seni kokku kutsutud, hoolimata tema lepingujärgsest rollist dialoogi ja koostöö edendajana ning järelevalve tegijana.
            
         
               (4)
            
            
               Euroopa Majandus- ja Sotsiaalkomitee on väljendanud oma soovi CARIFORUMi-ELi nõuandekomiteed aidata, korraldades kõnealusesse komiteesse Euroopa esindajate valimise ning võttes enda kanda kõnealuse nõuandekomitee sekretariaadi ülesanded algetapis pärast selle moodustamist,
            
         ON VASTU VÕTNUD KÄESOLEVA OTSUSE:
   Artikkel 1
   Liidu nimel võetav seisukoht seoses CARIFORUMi-ELi ühiskomitee nõuandekomiteed käsitleva otsuse vastuvõtmisega ühiskomitees, mis on sätestatud ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelises majanduspartnerluslepingus, põhineb käesoleva otsuse lisas esitatud ühisnõukogu otsuse eelnõul.
   Artikkel 2
   Käesolev otsus jõustub selle vastuvõtmise kuupäeval.
   
      Brüssel, 14. juuli 2014
      
         
            Nõukogu nimel
         
         
            eesistuja
         
         M. MARTINA
      
   
   
      (1)  ELT L 289, 30.10.2008, lk 3.
   
      EELNÕU:
      Ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu alusel moodustatud
      CARIFORUMi-ELi ÜHISNÕUKOGU OTSUS nr …/2014,
      …,
      CARIFORUMi-ELi nõuandekomitees osalemise kohta
      CARIFORUMi-ELi ÜHISNÕUKOGU,
      võttes arvesse ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelist majanduspartnerluslepingut (edaspidi „leping”), eriti selle artikli 232 lõiget 2,
      ning arvestades lepingu artiklis 1 sätestatud eesmärke ning selle artiklis 5 sätestatud järelevalve kohustust, on asjakohane määrata kindlaks osalemine CARIFORUMi-ELi nõuandekomitees,
      ON VASTU VÕTNUD KÄESOLEVA OTSUSE:
      Artikkel 1
      1.   CARIFORUMi-ELi nõuandekomitee (edaspidi „komitee”) koosneb kodanikuühiskonna organisatsioonide neljakümnest (40) alalisest esindajast järgmiselt:
      
                  a)
               
               
                  kakskümmend viis (25) esindajat CARIFORUMi riikides asuvatest organisatsioonidest ja
               
            
                  b)
               
               
                  viisteist (15) esindajat Euroopa Liidus asuvatest organisatsioonidest.
               
            2.   Kummaski eespool nimetatud rühmas peavad olema tasakaalustatult esindatud järgmised organisatsioonid:
      
                  a)
               
               
                  tööandjate organisatsioonid;
               
            
                  b)
               
               
                  ametiühingud;
               
            
                  c)
               
               
                  muud majandusalased, ühiskondlikud ja valitsusvälised organisatsioonid, kaasa arvatud arengu- ja keskkonnaorganisatsioonid, ja
               
            
                  d)
               
               
                  akadeemiline kogukond.
               
            3.   Alaliste esindajate ametiaeg kestab kaks aastat. Tagada tuleb liikmete asjakohased teadmised ning laialdane geograafiline ja valdkondlik esindatus.
      4.   Käesolevas otsuses hõlmab mõiste „kodanikuühiskonna organisatsioonid” institutsioone, ühendusi, sihtasutusi, huvirühmi ja muid valitsusväliseid üksusi, mis täidavad mittetulunduslikke eesmärke ja mis on suutelised andma nõu või spetsiifilist teavet lepinguga hõlmatud teemadel, ning samuti akadeemilise kogukonna esindajaid.
      5.   Organisatsiooni käsitatakse CARIFORUMi riigi territooriumil või Euroopa Liidu territooriumil asuvana, kui selle organisatsiooni põhikirjajärgne asukoht, juhatuse asukoht ja põhitegevuskoht asuvad vastavalt CARIFORUMI riigi või Euroopa Liidu territooriumil.
      Artikkel 2
      1.   CARIFORUMi-ELi ühisnõukogu moodustab komitee kodanikuühiskonna organisatsioonide esindajatest, kelle on valinud Euroopa Liit ja CARIFORUMi riigid kooskõlas artikliga 1.
      2.   CARIFORUMi-ELi ühisnõukogu võib liikmete nimekirja vajaduse korral muuta.
      3.   Kui komitee liikme ametikoht on täitmata, ei muuda see komitee koosseisu kehtetuks ega piira ülejäänud liikmete õigust tegutseda.
      4.   Euroopa Liidu valitud liikmete enamus ja CARIFORUMi riikide valitud enamus moodustavad komitee kvoorumi.
      Artikkel 3
      Alalised liikmed võivad saada rahalist toetust oma kohustuste täitmiseks komitees.
      Artikkel 4
      Organisatsioon, mis vastab lepingu artikli 232 lõike 1 tingimustele, võib osaleda komitee koosolekutel vaatlejana.
      Artikkel 5
      Euroopa Majandus- ja Sotsiaalkomitee täidab komitee sekretariaadi ülesandeid algetapis kuni 31. detsembrini 2014. Seejärel täidab sekretariaadi ülesandeid organisatsioon või üksus, mille on valinud CARIFORUMi riigid, ja pärast seda organisatsioon või üksus, mille on valinud Euroopa Liit, kordamööda 12kuulise ajavahemiku jooksul.
      Artikkel 6
      Käesolev otsus jõustub […].
      
         …,
         
            
               CARIFORUMi-ELi ühiskomitee nimel